
Editorial 
o contingut Sagrat Cor de Jesús, en Vós confiol 


Després de les celebracions de 
la Pasqua i coincidint amb 
l'acabament del curs escolar 
celebrem la festa del Sagrat 
Cor de Jesús. És una festa 
important per a l'Església 
perquè ens mostra la immensi- 
tat de l'amor que Jesús ens ha 
tingut. Un amor fins a vessar 
la seva Sang per tots nosal- 
tres. Un amor que li portà a 
entregar tota la seva vida 
sense reservar-se'n res. Un 
amor que fa que el seu cor 
sigui el més gran, tan gran 
que la tradició popular l'ha 
pintat fins i tot visible en les 
imatges que n'ha fet. 

És una festa que ha anat 
esdevenint encara més impor- 
tant des del moment que es 
va instituir que en aquest dia 
se celebrés la jornada de 
pregària per a la Santificació 
dels preveres, els quals han 
de ser un reflex clar de l'amor 
immens de Jesús envers tots 
els homes. 

Conscient de la importància de 
la pregària, l'Església la 
demana per als seus pastors, 
perquè també sap que són 
homes i febles i necessiten del 
suport de Déu i de la comuni- 
tat per a no caure en la temp- 
tació. 


Aprofitem aquesta jornada per a 
intensificar la nostra pregària 
per la santificació dels preveres, 
perquè siguin Sants de debò, 
perquè siguin com Jesucrist, 
perquè tinguin un cor ben gran, 
perquè sàpiguen entregar-se 
totalment. 

Aprofitem també per pregar pels 
seminaristes i els qui Déu crida 
al sacerdoci, perquè comencin 
amb goig i decisió aquest camí 
que —omple —de sentit i 
d'esperança la pròpia vida i la 
de tots els qui són al seu 
voltant. 

Des de fa molt de temps, ens 
hem adreçat al Sagrat Cor de 
Jesús amb la invocació que 
serveix de títol a aquestes 
ratlles. Fem-la servir amb la con- 
fiança posada en Ell perquè 
pregui pels nostres sacerdots, 
perquè ens ensenyi a pregar per 
ells, perquè ens doni els sacer- 
dots que l'Església necessita, 
perquè encoratgi els joves que 
crida al sacerdoci a respondre-hi 
afirmativament. 


ab Mn. Josep M. Turull 
RECTOR DEL SEMINARI 


Segueix-nos de més a prop al Faceboolç, on 
trobaràs totes les activitats que fem d'una manera 
més immediata. Ens hi trobaràs posant "Seminari 
Conciliar de Barcelona". 


T'esperem al Portal Obert del Facebooldill 


SI VOLEU COL:LABORAR AMB UN DONATIU, PODEU FER-HO AL COMPTE CORRENT 

Davant de l'any de la Fe 


A les envistes de celebrar l'any de la Fe que el Papa 
Benet XVI ha anunciat per l'octubre de 2012 és oportú 
parlar d'aquesta virtut teologal, essencial per a tot 
cristià i sobretot per al prevere. 


La Fe és tasca difícil, no es pot tancar en els límits de 
l'enteniment. Fe és llum i és ombra. La Vida cristiana 
ha de bastir tot el seu edifici, tot el seu fonament en 
la realitat mística i invisible de la Fe. Avui que les 
ciències positives ho pretenen demostrar tot, l'home 
actual és exigent i vol constatacions i proves, es troba 
sovint la increença. Malgrat això gosem afirmar que la 
Fe és la gràcia més gran que el Senyor ha fet a l'home 
perquè és el camí que el porta a trobar-se amb Déu. 


La Fe és el pas del que és humà al que és diví. I es fa 
més fàcil quan la contemplem en la dimensió pasqual. 
Crist vencedor de la mort ens fa passar de la tenebra 
a la llum. La seva Paraula és convincent, és doctrina 
salvadora. En Jesús se'ns fa evident el Misteri de Déu, 
quan ens demostra que és Déu pel que diu i pel que 
fa. 


La Fe és Vida. No es limita a una acceptació d'uns 
dogmes, és més, és l'inici de la participació de la vida 
divina. El just viu de la fe (Rm 1,17). Aquesta ida anirà 


creixent amb la Gràcia de Déu i trobarà la seva 
plenitud en el Cel. 


Si la Fe és Vida, ha de tenir obres. En primer lloc, 
aquestes són: obrir-se a la vida cultual, celebrar els 
Sagraments de la fe, aliment per al nostre caminar 
quotidià. La fe es desenvolupa en l'obediència a la 
voluntat de Déu i a una vida amb capteniment segons 
l'Evangeli que és la Llei de Crist. Ens fa obrir a "la 
Caritat". Sense obres la fe és estèril, és morta (Jm 
2,14). 


Per conrear la Fe ens hem d'obrir a les orientacions 
del Papa: viure amb intensitat l'Eucaristia, llegir 
novament els documents del Vaticà Il i aprofundir el 
Catecisme de l'Església Catòlica, heus aquí uns 
instruments de bones obres que ens il-lustraran i ens 
ajudaran per al combat de la Fe. 


N 


i Mn. Josep Anton Arenas 
dl DIRECTOR ESPIRITUAL 

MARÇ 


El dia 4 vam participar a la 
lectura de l'Evangeli de Sant 
Marc, que tingué lloc al Palau de 
la Música dins el marc de la 
Missió Metròpolis. 


El dia 8, al bell mig de la Qua- 
resma, vam tenir la celebració 
comunitària de la penitència. 


El dia 14 vam tenir la jornada 
acadèmica de les facultats. El 
tema va ser la Nova Evangelitza- 
ció. 


El dia 17 vam tenir la jornada de 
portes obertes al Seminari. 


El dia 18 se celebrà l'Eucaristia a 
la Sagrada Família en ocasió del 
dia del Seminari. 


El dia 19, Sant Josep, tinguérem 
la trobada dels Seminaris de 
Catalunya. 


Els dies 23 i 24 anàrem de recés 


a Rubí, on ens predicà el P. 
Angel Pérez Pueyo. 


ORDENACIÓ DIACONAL 

El dia 3 assistírem a la Missa 
crismal a la Catedral de Barcelo- 
na. La Missa crismal al bisbat de 
Sant Feliu de Llobregat fou el 
dia 4. 


Del 5 al 7, el seminaristes de la 
comunitat de Sant Josep Oriol 
vam participar als oficis de 
Setmana Santa a la Catedral de 
Barcelona i a la de Sant Feliu de 
Llobregat. Els seminaristes de 
Sant Josep de la Muntanya, ho 


eCrònica 


EXERCICIS ESPIRITUALS AL MIRACLE 
—— men 


feren a les seves parròquies. 


El dia 21 tinguérem la trobada 
d'escolans al Seminari. 


El dia 22 vam convidar als pares 
i familiars dels seminaristes a 
una trobada en la que cele- 
bràrem plegats l'Eucaristia i 
després compartírem el dinar. 


El dia 26 vam participar a la 
vetlla de Santa Maria, al mones- 
tir de Montserrat. 


Els dies 27 i 28 tinguérem recés 
a Manresa. 


MAIG 


El dia 4 vam visitar l'exposició 
"El gòtic internacional", al 
MNAC, i al vespre vam assistir a 
la representació de l'obra de T. 
S. Eliott "Assassinat a la Cate- 
dral", que tingué lloc al plà de 
la Seu amb motiu de la finalitza- 
ció de les obres de restauració 
de la façana de la Catedral de 
Barcelona. 


Els dies 8, 9 i 10, els alumnes 
de Propedèutic visitaren Girona. 


El dia 14 foren admesos als 
ordes els seminaristes Josep 
Teixidó i Eduard Puig. 


Els dies 25 i 26 tinguérem recés 
a Tiana, predicat per Mn. 
Arenas. 


El dia 29, Mn. Miquel Ramón 
defensà la seva tesi doctoral en 
filosofia a la Pontifícia Universi- 
tat Gregoriana de Roma. 


El dia 34 hi hagué la institució 
de lectors i acòlits al Seminari. 


Agenda 


JUNY 


Dia 5: Celebració de final de 
curs al Seminari. 


Dia 6: Eucaristia de final de curs 


a les Facultats. 


Dia 10: Participació a l'Eucaristia 


de Corpus i a la processó. 


Dia 14: Institució de ceroferaris, 
lectors i cantors al Roman 


SORTIDA A SANT JERONI DE LA MURTRA l" 
De 


Ostapiul i al lurii Stasiuh. 


Dies 21-29: Pelegrinatge a Terra 
Santa dels seminaristes de 5è i 
d'etapa pastoral. 


Dies 28 juny-2 juliol: Pelegrinat- 


ge a Lourdes. 


SORTIDA A GIRONA 


JULIOL 


Dies 2-5: Convivències 
d'escolans a Begues. 


SETEMBRE 


Dies 7-9: Convivències d'inici 
de curs a Tartera. 


Dia 12: Començen les classes 
a les Facultats. 

Missa crismal a la Catedral de Barcelona Barcelona 


El passat dia 3 d'abril vàrem celebrar la missa 
crismal a la catedral de Barcelona. Hi vàrem assis- 
tir tots els seminaristes i formadors del Seminari 
de Barcelona. És la missa de la renovació de les 
promeses sacerdotals i de la benedicció dels olis 
sagrats que més tard serviran per a administrar 
els sagraments del baptisme, la confirmació i la 
unció dels malalts. El sant crisma és l'oli perfumat 
que representa al mateix Esperit Sant, que ens és 
donat juntament amb els seus carismes en els 
dies del nostre bateig i de la nostra confirmació i 
en l'ordenació dels sacerdots i bisbes. La missa 
crismal que celebra el bisbe amb tots els preveres 
de la diòcesi és una de les principals manifesta- 
cions de la plenitud sacerdotal del bisbe i, alhora, 
un signe de la unió estreta dels preveres amb ell. 

Ja des de l'antiguitat, en l'etimologia popular, s'ha 
unit la paraula grega "elaion", oli, amb la paraula 
faleos", misericòrdia. De fet, en diversos sagra- 
ments, l'oli consagrat és sempre signe de la mise- 
ricòrdia de Déu. Per tant, la unció per al sacerdoci 
significa també l'encàrrec de portar la misericòrdia 
de Déu als homes. 

Aquesta idea és la que sempre em ve al cap quan 
assisteixo a la missa crismal. El gran bé que es 
farà a tota aquella gent que ha posat l'esperança 


Missa crismal 
a la Catedral de Sant Feliu 


El passat 4 d'abril, dimecres sant, es va celebrar, 
a la santa església catedral de Sant Llorenç de 
Sant Feliu de Llobregat, la missa crismal, presidi- 
da pel Sr. bisbe Agustí Cortés Soriano, en la qual 
es beneeixen els sants olis i el presbiteri de la 
diòcesi renova les seves promeses d'adhesió al 
bisbe i a l'Església. La celebració va començar a 
les 11 del matí i, com que era un dia plujós, no 
va haver-hi molta afluència de preveres, ja que el 
clergat de la diòcesi, en molts casos, és 
d'avançada edat. En tot cas els qui hi anàrem 
vam gaudir d'un dia de convivència i fraternitat 
entre els sacerdots, diaques, seminaristes majors 
i menors, i el Sr. bisbe. 


El bisbe, després de l'homilia, va beneir les tres 
grans àmfores amb l'oli dels catecúmens, l'oli 
dels malalts i, per acabar, el Sant crisma, els 
quals foren lliurats a la majoria dels preveres en 
finalitzar la celebració, que s'endugueren a les 
respectives parròquies per a l'ús litúrgic de tot 
l'any. Aquests olis es fan amb una barreja d'oli 
d'olivera i diferents perfums que hi donen una 
aroma característica. 

EO Bisbats 


IE DEL PRESBITERI DE BARCELONA 


II " 
o —é 

Ú j 
Li 3 3 - 


en el Senyor, que s'ha valgut d'un signe visible a fi 
d'aconseguir unes gràcies invisibles. Tot això no seria 
possible si no hi hagués una sèrie de persones escollides 
per Déu, disposades a ésser instruments per a servir en 
nom de Jesús i de la seva Església. 


Eduard Puig 
5È DE TEOLOGIA 


Sant Feliu de Llobregat 


Una vegada acabada la celebració, ens traslladàrem a la 
casa de l'Església, on poguérem compartir un dinar en el 
decurs del qual es va fer homenatge als preveres i 
diaques que enguany celebraven les seves "noces d'or i 
d'argent" sacerdotals. Alguns d'ells ens dirigiren unes 
paraules d'agraiment, però, especialment, van destacar les 
de mossèn Gaspar Mora, que enguany celebrava els seus 
50 anys de sacerdoci i que havia estat professor de gran 
part dels preveres assistents. Naturalment, es va tenir un 
record emotiu pels absents, especialment per mossèn 
Antoni Vegara, traspassat feia molt poc temps a una edat 
molt jove i que gairebé tots coneixíem. En definitiva, va 
ésser un dia d'alegria i de sana convivència en què, 
malgrat que no hi érem tots, poguérem fer més estrets els 
nostres llaços amb el pastor de la diòcesi. 


Mario Pardo 
1R DE FILOSOFIA 


Vida del Seminari 


Dinar amb les famílies 


Una tradició meravellosa del Seminari és el "dia de 
les famílies" i, un any més, no podia faltar dins el 
nostre. Va ser diumenge 22 d'abril. Ens hi vam donar 
cita a les dotze del migdia per a celebrar, primer, 
l'Eucaristia, presidida pel rector, Mn. Josep Maria 
Turull. Hem d'agrair moltes coses a la família, que és 
el lloc on Déu fa néixer aquests futurs candidats al 
sacerdoci. Aquestes paraules d'agraiment el rector les 
va fer extensives a tots els presents. Després de la 
celebració de l'Eucaristia, vam compartir un dinar tots 
junts al menjador del Seminari, com una gran família, 
i hi vam parlar, riure, ens hi vam conèixer. Tot això 
ens fa valorar no només el do rebut, sinó la gràcia 
d'haver-lo rebut dins de l'Església de Barcelona i de 
Sant Feliu de Llobregat, ja que són moltes, les coses 


UN MOMENT DEL DINAR 
—— 


pregària i que el seu amor i la seva comprensió ens 
ajudin a continuar endavant en aquest camí merave- 
llós de la vocació sacerdotal. Tots plegats avancem en 
aquesta missió tot confiant en el Senyor. 


que ens uneixen. 


Acabat el dinar, vam poder ensenyar el Seminari als 
nostres familiars i recórrer-hi llocs on, cada dia, ens 
esforcem a formar-nos i a aprofitar les oportunitats de 
créixer en el nostre amor a Jesucrist. Donem gràcies a 
tots els nostres pares i familiars que van poder com- 


. . Pau Roger 
partir amb nosaltres aquest dia, els demanem una 


PROPEDÈUTIC 


Vetlla de Santa Maria de Monserrat 2012 


Dijous dia 26 d'abril del 2012, vam arribar-nos al monestir de 
Montserrat a fi d'assistir a la vetlla de santa Maria de Montse- 
mat, que s'escau cada any a la nit de la vigília del dia 27 
d'abril, dia en què la solemnitat d'aquesta Mare de Déu de 
Montserrat, patrona principal de Catalunya (i també patrona de 
la diòcesi de Sant Feliu de Llobregat), és celebrada, sobretot, 
per la comunitat de monjos benedictins del seu monestir i per 
tota l'Església catalana en general amb els moltíssims fidels i 
devots que hi pugen a acompanyar-la. 


EUCARISTIA A MONTSERRAT 


dl 


Ditinerari que vam seguir els seminaristes de Catalunya i els 
seus formadors per a arribar-hi passava per Esparreguera (Baix 
Llobregat), poble a on el rector de la seva parròquia de santa 
Eulàlia de Mèrida, mossèn Joan-Ramon Bullit, ens esperava per 
a obrir-nos les portes de la seva església per tal que hi pogués- 
sim pregar les primeres vespres solemnesde la Mare de Déu de 
Montserrat. A continuació vam visitar el campanar i tot seguit 
ens van oferir coca i vi. 


celebració i, com és costum, l'abat Josep M. 
Soler també va exhortar llargament els fidels 
en el moment de l'ofertori. Tota l'esplendor de 
l'Esperit va rubricar la magnificència de la 
perfecta litúrgia montserratina. L'orgue summe 
i l'Escolania excel-lent del monestir s'hi van 
lluir amb l'execució de peces molt escaients. 
L'organització n'era impecable i tot fou un èxit. 
Cap a un quart d'una de la matinada, vam 
emprendre el viatge de retorn a casa pel camí 
invers a aquell pel qual hi havíem vingut. 


Vam arribar a Montserrat a les vuit del vespre. Vam sopar, cada 
u, de les provisions amb què havíem sortit de casa nostra i vam 
entrar a dins de la basílica cap a les nou, hora en què comença- 
va la prevetlla (adient per a agafar-hi lloc), animada pel grup 
musical /taca, de Sant Vicenç dels Horts, per mitjà de cants 
dedicats a la verge Maria que van acompanyar les diverses 
lectures bíbliques i les diferents referències a grups de pelegrins 
que hi assistien fetes per monjos. A les deu en punt de la nit, 
va començar la missa en honor de santa Maria, presidida per 
l'arquebisbe metropolità de Tarragona, Mons. Jaume Pujol, al 
costat del qual hi havia el bisbe d'Urgell i l'abat de Montserrat. 


i Joan-Pau Callejón i Mat 
L'homilia de l'arquebisbe fou molt adient a la gran dignitat de la OD ar a dd 


3R TEOLOGIA 

9 Jornada acadèmica 


LE 4 


8) 


MOMENT DE LA JORNADA ACADÈMICA 


El passat 14 de març, els seminaristes i companys de 
les Facultats de Filosofia i Teologia vam celebrar el dia 
de les facultats i ho férem amb una jornada acadèmica 
dedicada a un tema molt actual en el món eclesial: la 
nova evangelització. 


S'inaugurà amb una conferència del Dr. Xavier Morlans, 
que ens introduí al significat del terme que donà nom a 
aquesta jornada. La ponència s'inicià amb una breu 
ressenya — històrica sobre —les — cinc o onades 
d'evangelització que Europa ha rebut al llarg d'aquests 
darrers vint segles, entre elles la que, avui dia, 
anomenem nova evangelització, terme encunyat pel 
beat Joan Pau ll i reprès per Benet XVI per a fer front a 
l'actual creixent crisi de fe. Només cal mirar el nostre 
entorn i veurem com el secularisme, l'egocentrisme, la 
globalització, l'economia, la tecnolatria (quan ciència i 
tècnica passen per damunt de la mateixa ètica o moral) 
i d'altres fenòmens o corrents socioculturals van 
condicionant i dificultant l'expansió de la nostra fe. 


Però, de la mateixa manera que veiem les possibles 
causes d'aquesta davallada, també podem veure les 
oportunitats que tenim a l'hora de tornar a fer conèixer 
la Bona Nova, ja que, davant aquests escenaris, cal 
retornar als orígens apostòlics i reviure la fe amb 
esperit missioner, amb zel apassionat pel missatge de 
salvació que s'adreça a tothom, perquè eningú no 
encén una llàntia per posar-la sota una mesura, sinó 
en el portallànties, perquè faci llum a tots els qui són a 
la casas (Mt 5, 15). Per tant, cal un nou ardor, un nou 
testimoniatge de vida cristiana, nous reptes, mètodes i 
formes de diàleg per a presentar la proposta 
evangèlica. 


Perquè, com els nostres companys delegats van 

exposar seguidament, ens trobem davant una societat 
líquida centrada en el carpe diem (sense posar la 
mirada ni en el passat ni en el futun, falta de 
compromisos, relativista, on esovint passem de llarg de 
l'existència, que ens és una porta cap a la 
transcendència, quedant-nos només en el "què és la 
cosa" i no que "la cosa és"x, Sense pensar en ela 
contemplació de l'existència com a dox, i abocant-nos 
a una espècie de enarcisisme intel-lectuals que no ens 
deixa veure que equan realment dono la vida, és quan 
veritablement la rebos. De manera que ens trobem 
submergits en un món d'injustícies, ple de lacres 
causades pels nostres egocentrismes i relativismes que 
poden quedar reflectits en vídeos com el que els 
nostres companys ens mostraren sota el títol de: 
Réquiem por un mundo injusto, que utilitzaren per tal 
d'explicar l'anhel interior de l'home vers la justícia. 


Per això, ens toca a nosaltres treballar perquè el 
missatge evangèlic arribi a tothom i desvetlli en la 
nostra societat aquell zel per construir, entre tots, el 
Regne que ens és promès i que anhelem cada vegada 
que resem el Parenostre. Per fer-ho podrem utilitzar 
qualsevol de les eines que tenim al nostre abast i que 
també ens van ensenyar durant aquesta jornada (el 
recurs del cinema, Internet, jocs de rol...), perquè, per 
tal de fer conèixer al món la Bona Nova, només calen 
ganes, certesa en allò que creus i esperança en els 
fruits que donarà la propagació de l'Evangeli. 


CA 


a 


A N Alberto Moreno-Palancas 
1R DE FILOSOFIA 


Exercicis Espirituals al Miracle 


L'espiritualitat des de dalt i des de baix 


El passat mes de febrer, els semi- 
naristes de les diòcesis de Barce- 
lona i Sant Feliu de Llobregat vam 
poder participar d'una magnífica 
setmana d'exercicis espirituals al 
santuari del Miracle, predicats pel 
monjo de Montserrat P. Cebrià 
Pifarré. Agraim molt el seu guiatge 
durant aquests dies de pregària 
intensa. A continuació, tot i que 
de manera resumida, volem com- 
partir amb vosaltres una de les 
meditacions que porta per títol: 
L'espiritualitat des de dalt i des 
de baix. 


Tot començament d'una vida espi- 
ritual acostuma a anar acompan- 
yat d'uns ideals molt elevats. Els 
inicis de la nostra vida espiritual 
sovint miren l'espiritualitat des de 
dalt. Després, hom s'adona que 
també ha de partir de les arrels. 
Un home ha d'abandonar el seu jo 
ideal per a trobar el jo real. 
l'espiritualitat des de dalt invita la 
persona humana als valors més 
meravellosos. Ara, bé, el cristianis- 
me no és la religió dels herois, 
sinó de la gràcia. Està bé tenir un 
ideal i proposar-te uns objectius. 
Els ideals ens ajuden a fer sortir 
el més profund i autèntic de 
nosaltres. L'ideal el dibuixem a 
partir de la Sagrada Escriptura i la 
Tradició. L'exemple dels sants, que 
ens empenyen a caminar, ens fan 
adonar que no estem sols. 


Però els ideals de l'espiritualitat 


des de dalt poden ser tan alts que 
ens poden portar a fer-nos malbé: 


TOT ESCOLTANT EL P. CEBRIÀ 


un jo ideal que no correspon a la 
realitat. Projectem els nostres 
defectes sobre els altres, que 
actuen de mirall. Pensem que 
podem assolir un cert nivell amb 
els nostres esforços. Oblidem la 
gràcia. Convé no caure en una 
ascesi que sigui voluntarista, que 
no sap gaudir de la vida, de la 
bellesa, de la dansa, del cant. 
Aquest és el nostre camí de 
creixement. L'espiritualitat des de 
dalt és pròpia dels qui s'hi inicien. 
Després, ve una etapa de desert, 
d'humilitat, de lluita, que potser 
dura tota la vida. I després hi ha 
una etapa de síntesi, de contem- 
plació. De vegades, es combinen 
totes les etapes. El mateix Sant 
Pau va passar de creure en un 
Déu que et guanyes amb l'esforç a 
un Déu de gràcia i de do. 


Cal davallar a la pròpia realitat, 
perquè no són les nostres virtuts, 
que ens obren a Déu, sinó les 
nostres febleses, les 
nostres ferides. Des de 
les fondàries del meu 
ésser, suplico, clamo, 
crido al Senyor. És des 
d'aquí, que — brolla 
l'autèntica pregària que 
arriba al cor de Déu. 
L'espiritualitat des de 
baix vol respondre a la 
pregunta que ens fem 
quan les coses no ens 


m— 


surten bé. Sovint ens adonem que 
la nostra vida està fragmentada: 
fem discursos sobre la pregària i 
no preguem, parlem de la caritat i 
no acollim les persones complica- 
des. Ens cal avançar vers la unitat 
d'aquests elements que fragmenta 
el pecat. La manera com cal 
recompondre la unitat interior és 
el camí de la humilitat. 


Humilitat, humus, pols, terra. 
Formem part de l'univers. Som 
pols i tornem a la pols. La regla 
benedictina considera que la 
humilitat és el rerefons en què 
s'emmarca tota la realitat espiri- 
tual. La humilitat és el valor 
d'acceptar la pròpia realitat. La 
humilitat és ser transparent. Ser el 
que s'és. Reconciliar-se amb la 
pols, amb el món de les nostres 
pulsions que no podem dominar. 
Hem de reconèixer que som 
contradictoris, que no en sabem 
prou d'estimar. És un reconciliar- 
se amb la nostra pròpia realitat. 
La humilitat és acceptar que, 
sense la gràcia de Crist, no som 
res. 


A.E 


—P 
a Marc Labori Bau 
3R DE TEOLOGIA 

ACOLLIDA A L'ENTRADA DEL SEMINARI 


Enmig d'una tarda fresca i assolellada del mes de 
març, pels volts de la solemnitat de sant Josep, patró 
del Seminari i de les vocacions sacerdotals, seguint 
una venerable tradició de fa molts anys, al Seminari 
conciliar de Barcelona vam celebrar la jornada de 
portes obertes, per tal de fer conèixer profundament 
aquesta institució que és el nostre Seminari diocesà. 
Aquesta és una de les iniciatives que des del Semina- 
ri i des de la delegació diocesana de pastoral voca- 
cional es fan per tal que la gent i, en especial els 
més joves, coneguin com és un sacerdot, com es 
forma i on es forma, perquè un sacerdot no surt de 
cop i volta, sinó que requereix una acurada formació 
per tal de preparar-se per a aquesta gran obra 
d'anunciar Jesucrist i celebrar el misteri pasqual del 
Senyor, així com acompanyar les persones per tal que 
s'uneixin a Crist. 


És per això que, mitjançant una visita guiada per tot 
l'edifici del Seminari conciliar de Barcelona, obra 
d'Elies Rogent, de finals del segle XIX, de la mà dels 
seminaristes, els visitants van poder conèixer com 
ens formem en aquesta institució i en aquesta gran 
casa del bell mig de l'Eixample barceloní, carregada 
de racons i espais diversos. Recorrent tot l'edifici, la 
gent conegué com es realitza la nostra formació, que 
té les seves vessants que més endavant detallarem: 

espiritual, intel-lectual, 
humana, pastoral i comuni- 
tària. D'aquesta manera, 
doncs, la visita no es limità 
a un recorregut merament 
turístic, sinó —que els 
visitants es van poder 
endinsar en aquesta dimen- 
sió més íntima de la vida 
del Seminari, tot coneixent 
d'una manera més detallada 
els punts o aspectes més 
importants de la nostra 
formació en vista al sacer- 
doci, com són: la formació 
humana on, per exemple, 
un lloc adient és la mateixa 
residència o habitació de cada seminarista, la forma- 
ció intel-lectual, visualitzada per les aules i el claus- 
tre de les facultats, la formació espiritual, amb la 
visita a les capelles, la formació pastoral, exemplifi- 
cada més aviat en les parròquies i la formació comu- 
nitària, on un espai adient que la simbolitza és el 
menjador o les cuines de cada residència. 


Finalitzades les visites, a la capella major va tenir 
lloc el rés del sant rosari amb famílies, que fou molt 
participat i que ja fa un parell d'anys que es va 
iniciar i ha tingut una molt bona resposta per part de 
la gent, i aquest rosari tingué present en la pregària 
les vocacions sacerdotals i també la família, perquè 
sense famílies tampoc no hi pot haver sacerdots. 
Seguidament al rés del sant rosari, vam celebrar 


sr AMB LES FAMÍLIES 
TT Es 
i 
t 


CELEBRACIÓ DE L'EUCARISTIA 
Ei 


VISITA GUIADA 


l'Eucaristia dominical, presidida 
pel rector del Seminari, Mn. Josep 
Maria Turull, i concelebrada per la 
resta de formadors, el delegat de 
joventut de Barcelona i altres 
preveres de parròquies on hi ha 
seminaristes que hi col-laboren. 
La celebració eucarística fou 
animada musicalment pel grup 
"Ítaca", de la parròquia de Sant 
Vicenç màrtir, de Sant Vicenç dels 
Horts (bisbat de Sant Feliu de 
Llobregat), amb el seu rector, que 
també els acompanyava. Un cop 
hagué finalitzat l'Eucaristia, vam 
compartir un piscolabis amb la 
gent que va venir a la jornada en 
el claustre de les facultats. Això 
fou el punt i final d'aquesta jorna- 
da de portes obertes al Seminari 
conciliar de Barcelona d'aquest 
any 2012, en el context de la cele- 
bració de sant Josep, patró del 
Seminari i de les vocacions sacer- 
dotals. Que, per la seva interces- 
sió, siguin molts els joves dispo- 
sats a seguir el camí de Jesús al 
ministeri ordenat, per tal que, 
com Crist mateix, anunciin la 
Bona Nova als desvalguts, curin 
els cors adolorits, proclamin als 
captius la llibertat i als cecs el 
retorn de la llum, en definitiva, 
proclamar l'any de gràcia del 
Senyor, celebrant el seu memorial. 


Josep Teixidó Cuenca 
5È DE TEOLOGIA 

El passat 19 de març del 2012, amb 
motiu del dia de sant Josep, va 
tenir lloc la trobada de seminaris- 
tes de les diòcesis de Barcelona, 
Sant Feliu, Terrassa i Interdiocesà. 
En primer lloc, vam anar, després 
de dinar, a jugar el tradicional cam- 
pionat de futbol. Els partits es van 
jugar el dia 19, però la rivalitat feia 
molt de temps, que havia 
començat, les estratègies estaven 
pensades amb molta antelació, les 
samarretes llestes i, no cal dir-ho, 
moltes ganes de jugar, fer esport, 
passar-ho bé i intentar revalidar 
novament el títol de campió que el 
seminari de Barcelona té. 


Les instal-lacions de Brafa van ser 
el lloc escollit pel Seminari Inter- 
diocesà, encarregat aquest any de 
l'organització, per jugar el campio- 
nat de futbol 7. El torneig va estar 
marcat per una gran rivalitat des 
del començament, però sempre 
amb molta esportivitat. Tots volien 
guanyar l'actual campió, Barcelo- 
na, i per això els partits van ser de 
gran intensitat. Es van veure molts 
gols increibles, jugades espectacu- 
lars, pals i molta emoció fins a la 
gran final, en què es va tornar a 
imposar l'equip de Sant Josep de 
la Muntanya del Seminari de Barce- 
lona enfront d'un gran equip del 
Seminari Interdiocesà. 


L'EQUIP DE SANT JOSEP DE LA MUNTANYA 
LC Me ç t 3 


un 


12 portalobert 


Dia del Seminari 


EUCARISTIA AL SEMINARI INTERDIOCESÀ 
— - no FP 
4 t : I 


En acabar l'emoció dels partits, 
tots ens vam traslladar al Seminari 
Interdiocesà, on vam tenir la santa 
missa presidida pel bisbe de 
Terrassa, Mons. Josep Àngel Sàiz 
Meneses, acompanyat també dels 
rectors i formadors dels seminaris. 
La capella del Seminari era molt 
plena i és per això, que aquesta 
celebració eucarística fou un gran 
moment per a donar gràcies a Déu 
i demanar-li moltes i santes voca- 
cions sacerdotals tan necessàries 
per a les nostres diòcesis. 


Una vegada acabada la missa, tots 
junts vam anar als dos menjadors 
que ens havien preparat per tancar 


aquest gran dia sopant tots 
plegats. l'ambient que s'hi respira- 
va era de molta alegria i això es 
notava per la gran quantitat de 
bromes que van fer que tots 
riguéssim molt i també discutíssim 
totes i cadascuna de les jugades 
del campionat. En acabat, es va fer 
lliurament dels trofeus, on l'equip 
de Sant Josep de la Muntanya del 
Seminari de Barcelona va rebre la 
copa de guanyador a més de la 
copa de màxim golejador que va 
rebre l'Eduard Puig. 


Va ser un dia de festa per a donar 
gràcies a Déu i demanar-li que 
continu enviant joves que vulguin, 
en paraules de Joan Pau ll: 
"dedicar-se a la causa de Crist i, 
per amor a Ell, consagrar-se al 
servei de l'home. iVal la pena, de 
donar la vida per l'Evangeli i pels 
germans)", 


Y I Santi Cuquerella 
H AT TEOLOGIA 


nH nH 
Admissió als Ordes 8 


El 14 de maig proppassat a les 
20h, de mans del Cardenal - 
Arquebisbe de Barcelona Lluís 
Martínez —Sistach, van rebre 
l'admissió als ordes sagrats, a la 
capella gran del Seminari, dos 
companys nostres seminaristes: el 
Josep Teixidó i l'Eduard Puig, 
alumnes de 5è de Teologia, tots 
dos de l'arxidiòcesi de Barcelona. 


L'eucaristia va ser molt concorre- 
guda: a més del Sr. Cardenal, hi 
havia un bon grup de preveres, 
entre els que hi havia el rector i 
els formadors del Seminari i 
diaques vinculats amb els qui 
varen rebre aquest ministeri, així 
com un nombre considerable de 
familiars, amics, seminaristes i 
coneguts. Va ser una celebració 
molt participada i festiva. 


L'admissió als ordes no és un ritu 
qualsevol, sinó que és un pas 
important en el camí de formació, 


preparació i discerniment devers 
els ministeris de diaca i prevere. 
L'Església reconeix, en aquest 
moment, aquella crida que van 
sentir anys enrere i que els va fer 
decidir a entrar al Seminari. 
L'admissió als ordes és el reconei- 
xement, per part de l'Església, de 
la idoneitat dels candidats a 


poder rebre, quan siguin cridats 
pel bisbe, el sagrament de l'orde. 


L'admissió és el darrer pas abans 
del diaconat i, per tant, tots ho 
vàrem viure de manera participati- 
va amb molta il.lusió i alegria, ja 
que és un pas fonamental per al 
seu procés devers el diaconat i el 
presbiterat i d'aquells que es 
preparen per a rebre'ls. Després 
de la celebració eucarística, vàrem 
acabar amb un sopar, al menjador 
del Seminari, dins un ambient 
festiu amb el Sr. Cardenal, el Sr. 
rector, els formadors i els semina- 
ristes, felicitant els dos candidats 
admesos —als ordes — sagrats. 
HÀNIMS I ENDAVANTII 


Jordi Mondragón 
CURS PROPEDÈUTIC 

El passat 31 de maig, el bisbe de Sant Feliu de Llobre- 
gat, Mons. Agustí Cortés, va instituir lectors en Joan- 
Pau Callejón, Marc Labori, Albert Sols i Patricie R. Stref, 
i acòlits en Sergi Sicília i Santiago Cuquerella. Tots són 
membres del nostre Seminari. En Sergi Sicília i en 
Joan-Pau Callejón pertanyen a la diòcesi de Sant Feliu 
de Llobregat, mentre que la resta són seminaristes de 
la diòcesi de Barcelona. La cerimònia va tenir lloc al 
Seminari Conciliar de Barcelona a les 20:00 hores. 

El lector era la persona a qui es conferia l'ofici de 
llegir o cantar públicament les Sagrades Escriptures, 
segons els llibres de cant litúrgic. A més, ajudava el 
diaca en les seves tasques ministerials, ensenyant el 
catecisme al poble i beneint les llars i els béns per a 
consagrar-los a Déu. Actualment, es confereix aquest 
ministeri mitjançant un ritu de benedicció en el qual el 
fidel laic és instituit per a aquesta missió, sense 


TOT JUST ACABADA LA CELEBRACIÓ 

ENTREGA DEL LECCIONARI A UN DELS NOUS LECTORS 


deixar el seu estat laic. Tot i ésser un ministeri per a 
laics, només és administrat als candidats al sacerdoci, 
a manera de preparació. En la pràctica, l'ofici de llegir 
les Sagrades Escriptures durant la litúrgia es fa sense 
posseir aquest ministeri, tot i que, si hi ha algun 
lector instituit a la cerimònia, aquest n'hauria de fer la 
funció corresponent. 

Per altra banda, l'acòlit era la persona a qui es confe- 
ria el poder espiritual de portar llums en el temple i 
de presentar el vi i l'aigua. L'acolitat és, actualment, 
juntament amb el lectorat, un altre ministeri laical . 
L'acòlit, a més de ser l'ajudant instituit per a la cele- 
bració eucarística (funció, avui, també desenvolupada 
per ministres no instituits), és a més ministre extraor- 
dinari de la comunió, amb la qual cosa l'acòlit pot 
substituir, per exemple, el sacerdot o el diaca a l'hora 
de portar la comunió als malalts, entre d'altres 
funcions. 

Pel que respecta al Seminari de Barcelona, normal- 
ment solen ser instituits lectors els seminaristes de 
tercer curs i, acòlits, els de quart curs. Això, però, 
pot variar segons les circumstàncies concretes de 
cada persona. 


. Albert Sols 
3R DE TEOLOGIA 

Ordenació Diaconal 


El 22 d'abril del 2012 és una data que ha quedat 
gravada amb lletres de foc en el més profund del 
meu cor. No és gaire fàcil descriure amb paraules el 
dia més feliç de la meva vida. La vocació al sacerdoci 
és un do de Déu, semprel Tanmateix, des de tota 
l'eternitat, Déu, que és la bondat infinita i que només 
a Ell tota la glòria, m'havia cridat a una missió 
preciosíssima, immerescuda i desproporcionada. Els 
dies previs a l'ordenació van anar passant a velocitat 
de Concorde. El mateix diumenge, després d'apagar 
el despertador, vaig notar una alegria indescriptible, 
una pau com mai no l'havia sentida. l això, ho puc 
dir amb tota seguretat, era fruit de tantes i tantes 
persones que havien estat pregant per mi, per la 
meva fidelitat. 


Després que el Sr. cardenal convidés a pregar el 
poble congregat allà i abans de començar a demanar 
la intercessió de l'Església triomfant a partir de la 
lletania dels sants, quan estava prostrat a terra, vaig 
experimentar que Déu ja compta que som un zero a 
l'esquerra i que portem, com diu sant Pau, un tresor 
en atuells de terrissa. Déu no es deixa guanyar mai 
en generositat. Al més profund de la meva ànima hi 
ressonaven les paraules del tan estimat beat Joan 
Pau ll: " No tingueu porl Obriu les portes de bat a 
bat, les portes a Cristl" 


i EL MOMENT DE LA IMPOSICIÓ DE LES MANS 


No puc deixar de donar gràcies a 
Déu, amb una alegria 
indescriptible, conscient de la 
meva petitesa, pel do preciós de 
la vocació. Poso el meu ministeri 
diaconal al servei de l'altar, de la 
Paraula i de la caritat, sota el 
mantell de la dolça mare del 
redemptor, perquè sigui dòcil i 
que, encisat com ella, porti 
moltes ànimes al cel. 


Mn. Felio Vilarrubias 
DIACA 

Triduum pasqual a la Catedral 


h 


- 


El tret de sortida de la Setmana Santa del 2012, per 
als seminaristes de Barcelona, va ser la missa 
crismal a la catedral de Barcelona, dimarts dia 3 


— 


d'abril. En aquesta celebració en què es van beneir .: 


els olis i es consagrà el crisma, també es van cele- 
brar les noces d'or i d'argent de dinou preveres i les 
noces d'argent de tres diaques permanents . La cele- 
bració fou presidida pel cardenal Lluís Martínez 
Sistach. I, després, tots vam anar al Seminari a dinar. 
Dijous, ens trobàrem abans de dinar per parlar del 
sentit del tííduum pasqual, la xerrada va ser imparti- 
da per Mn. Miquel Ramón, formador de sant Josep 
Oriol. El formador ens recordava que "el tríduum és 
un tot. Amb l'Eucaristia d'avui, comença, i acaba 


amb les segones vespres de diumenge." A l'hora de , 


dinar sortírem els seminaristes i els formadors a 
celebrar la institució del sacerdoci de mans de Jesu- 
crist. A primera hora de la tarda, ens trobem a la 
catedral per assajar la celebració del vespre i la de 
l'endemà: cena del Senyor i passió. Després de 
l'assaig, no ens queda molta estona lliure, el temps 
just de fer un tomb i tornar-hi per a iniciar la celebra- 
ció. "En aquell sopar, va instituir l'eucaristia i el 
sacerdoci ministerial", ens recordava el cardenal 
Lluís Martínez Sistach en la seva homilia. Durant la 
celebració, el senyor cardenal dugué a terme el lava- 

VISITA A SANT JERONI DE LA MURTRA 8 

tori dels peus dels joves escolans de la catedral. 
Després de la celebració vam resar completes amb els 
canonges de la catedral. El dia va acabar amb el sopar 
a la comunitat de sant Josep Oriol. El divendres Sant 
comença amb l'esmorzar al Seminari per continuar 
amb l'ofici de lectura i laudes a la catedral de Barcelo- 
na (el que es coneix com ofici de tenebres). Dinem al 
Seminari i a les 17h té lloc la passió del Senyor. 
"L'Església celebra amb íntima devoció espiritual la 
memòria de la mort en creu del Fill de Déu i, en la seva 
creu, veu l'arbre de la vida": amb aquestes paraules, el 
papa Benet XVI descrivia el Divendres Sant durant el 
viacrucis a Roma. Després de la celebració, va tenir 
lloc el viacrucis per la plaça de la catedral. La jornada 
la va tancar la pel-lícula de "La pasión" d'en Mel 
Gibson, i completes a la capella. El predicador de la 
casa pontifícia deia, en la seva homilia del Divendres 
Sant: "Si tornant a casa, aquesta nit, algú ens pregun- 
ta: d'on veniu2 On heu estat2 Responem-li sincera- 
ment, si més no en el nostre cor: del Calvari" 

El dissabte Sant comença amb l'esmorzar al Seminari, 
l'ofici de lectura i laudes a la catedral i, a continuació, 
l'assaig de la vetlla pasqual que havia de tenir lloc 
aquell vespre. Tot seguit vam sortir cap a Sant Jeroni 
de la Murtra, on vàrem dinar. Mn. Miquel ens va fer 
una breu xerrada sobre dissabte Sant i diumenge de 


Resurrecció, i després ens va atendre Mn. Jaume Aymar, 
que ens va fer un reconegut per la casa i explicacions 
de les trobades dels reis amb Cristòfor Colom. 

Al capvespre, vam resar vespres a sant Josep Oriol, per 
a continuar amb el sopar i baixar cap a la catedral. "El 
ciri pasqual dóna llum donant-se a si mateix. Represen- 
ta de manera meravellosa el misteri pasqual de Crist 
que es lliura a si mateix i, d'aquesta manera, dóna 
molta llum." Amb aquesta comparativa, el papa Benet 
s'adreçava a la feligresia de la basílica del Vaticà. Il, com 
deia el cardenal Sistach en la seva homilia: "Jesucrist, 
que morí a la creu i fou sepultat, ha ressuscitatl Aques- 
ta és la joia i la felicitat autèntica dels cristians." 
Després, cap al Seminari a menjar una mica de mona i 
a dormir. El diumenge comença amb laudes solemnes a 
la comunitat, esmorzar i recollida per a anar cap a 
l'eucaristia de resurrecció del Senyor, a la catedral de 
Barcelona. Amb aquesta celebració els seminaristes 
tancàvem la Setmana Santa i donàvem pas a la setma- 
na de vacances. 


Paris Grau Garceran 
CURS PROPEDÈUTIC 

Pasqua ucrainesa 


Christós Voslerés (Crist ha ressuscitat) 


Aprofitant que la Pasqua de ritu bizantí (ritu 
grecocatòlic) no coincidia amb la Pasqua del ritu 
llatí, els meus companys ucrainesos del Seminari 
em van convidar a participar a la seva celebració, 
cosa que jo vaig acceptar amb alegria i curiositat. És 
una celebració de més de tres hores, però no 
m'havien dit que la major part de la celebració es 
realitza en posició vertical, a peu dret... De camí cap 
a la parròquia de santa Mònica, en Roman 
m'ensenyà les dues frases claus que havia de fer 
servir per a saludar la gent: "lhristós Voshrés (Crist 
ha ressuscitat)", "Voístenu Voshrés (realment ha 
ressuscitat)". 

A dos quarts de vuit, vam arribar a l'església. El 
silenci i la foscor hi regnaven. Al fons de l'església, 
el sacerdot consagrava el pa i el vi que serien 
barrejats per a permetre als fidels de combregar 
sota les dues espècies, com és costum en aquest 
ritu. Besàrem les dues icones que hi ha a l'entrada: 
Crist i Maria. Hi ha també un tapís representant Crist 
al sepulcre. Els fidels s'han de prosternar, de front a 
terra, tres vegades abans de besar aquest tapís. Tot 
això ens submergia en un ambient de recolliment 
intens i començà la pregària de laudes. Els laudes 
es componen de vuit odes, cantades pel cor. Entre 
cada oda, amb un ritme més ràpid, es canta tres 
vegades l'antífona i un celebrant canta una petita 
lletania puntuada per un acte de contrició ("Gòspodi 
Poméliu" — (Senyor, tingueu — pietat). Després 
d'aquestes primeres pregàries, tota la comunitat 
surt de l'església i se'n tanquen les portes. 

El celebrant recita algunes oracions i, en acabat, 
truca tres vegades a la porta amb la creu, adornada 
de rams. La porta s'obre i hi entràrem. El ritme és 
més viu, l'enllumenat més intens, la joia envaia les 

cares, l'església era plena de fidels. El ritme és més viu, 
l'enllumenat més intens, la joia envaeix la cara de tothom, 
l'església és plena de fidels que n'omplen la nau central i 
els permet tots de participar en aquesta festa del Crist 
ressuscitat. Al final de l'Evangeli, el Sr. Cardenal, Mons. 
Lluís Martínez Sistach, sorprèn participant breument en 
l'homilia per a desitjar una bona Pasqua. La comunió es 
realitza amb les dues espècies: el cos és tintat per la sang 
de Crist, que els sacerdots o el diaca dipositen a la boca de 
cada fidel per mitjà d'una espàtula. Tots combreguen: nens 
de totes les edats i adults, pel fet que el bateig i la comunió 
van units en aquest ritu. 

Després de la missa, tothom es troba a l'esplanada de 
davant de l'església, amb cistelles ricament ornades amb 
flors, omplertes dels suculents embotits fumats ucrainesos 
i d'ous finament decorats, símbol de la resurrecció, 
disposats en cercle per tal que els celebrants aspergeixin 
amb aigua beneida els participants i els menjars del dinar 
pasqual. Els nens es posen en cercle a ballar balls típics 
ucrainesos, als quals s'ajunten els adults de totes les edats. 
L'arxidiòcesi de Barcelona és rica de múltiples esglésies 
personals, comunitats i ritus diferents: sapiguem doncs 
aprofitar aquesta riquesa i donar gràcies a Déu de 
beneficiar-nos — plenament —d'aquesta diversitat — tan 
enriquidora tot desitjant que ningú no es tanqui ni resti 
tancat dins una comunitat, sinó que, ben al contrari, 
romangui obert als altres. 


Patricic R. Stref 
ISCREB 


Diumenge de Rams a la Parròquia 


Can Mantega com la Jerusalem que va rebre joiosa Jesús 


Aquest va ser un diumenge de Rams especial per a mi. 
Fou la primera vegada que com a seminarista vaig 
participar d'aquesta celebració a la parròquia, ja que, 
enguany, per questions de calendari, el Seminari va 
avançar el "recés llarg" que normalment fèiem a Tartera 
coincidint amb aquest diumenge. He de reconèixer que 
tenia molta curiositat per la manera com seria la cele- 
bració i és que, a la meva parròquia, Sant Joan Maria 
Vianney de Barcelona, ja és tradició que el "Grupo de 
apóstoles Mn. Jordi Boltà" recorri la plaça acompanyant 
un Jesús que s'asseu al llom d'un autèntic pollíl 

Iniciat puntualment el recorregut fins a la tarima des 
d'on s'havia de fer la benedicció dels rams, vam desco- 
brir una enorme i expectant gentada immersa en un 
ambient festiu. Feia la impressió que érem a la mateixa 
Jerusalem del segle l que va rebre Jesús enmig 
d''hosannes" en un diumenge com aquest. I, així, amb 
aquesta impressió al cap i contemplant la multitud 
congregada entorn de Jesús, batent palmes i somrient, 
em vaig deixar portar per una petita meditació: 

En aquell moment, cadascun dels presents formava 
part de la gent que, enmig de rams, càntics i lloances, 
acompanyava Jesús pels carrers de Jerusalem, però, 
iquants de nosaltres vindrien dijous a sopar amb Ell...2 


de PE 


REPRESENTACIÓ DE L'ENTRADA A JERUSALEM 


Il divendres a acompanyar-lo al peu de la creu...2 dl 
diumenge a cercar-lo al sepulcre buit2 És a dir: érem 
molts, els qui ens vam reunir sobreeixint la plaça de 
can Mantega aquell dia, però èquants no hi veníem 
només per follelore o per curiositat, sinó que realment 
hi veníem per trobar-nos amb Jesús i viure amb Ell la 
setmana de la seva passió i mort per nosaltres, fent- 
nos partícips del seu sofriment, però, també, de la seva 
salvació2 iQuants dels qui hi érem diumenge de Rams 
hi seríem també per al dia més important de tot l'any, 
d'aquell diumenge en vuit: Pasqua de Resurrecció2 
Torant de les meves reflexions, em va sorprendre 
gratament el mossèn quan va fer una exhortació a la 
multitud cridant-la precisament a allò que jo meditava, 
a participar no sols de la benedicció dels rams sinó 
també de totes les altres celebracions de la Setmana 
Santa, la qual no és ni de lluny una setmana de vacan- 
ces, ans al contrari, és una setmana de trobada amb 
Déu. Per això, molts hem rebut d'Ell la gràcia de tenir 
aquests dies "lliures" per a poder dedicar-nos amb més 
llibertat, tranquil.litat i intensitat a les celebracions del 
tííduum pasqual, les quals actualitzen els misteris 
centrals de la nostra fe cristiana i ens submergeixen en 
un fort trobament personal i comunitari amb Crist. 
Finalment, acabada exhortació i 
feta la benedicció, l'església es 
va omplir de gent per a la missa 
que venia just després, simultà- 
niament, el meu cor es va omplir 
de felicitat de veure com tanta 
gent es proposava d'iniciar, des 
d'aquell mateix moment, aquella 
gran trobada que Déu ens prepa- 
ra Cada any, encaminant-nos 
de Pasqua en Pasqua cap a la 
Pasqua eterna. 


Diego F. Bermúdez 
2N FILOSOFIA 

EG Seminari Menor 


El passat dissabte 21 d'abril, es va celebrar la trobada 
d'escolans d'enguany. Va ser un trobament on es va 
optar per presentar les diferents tasques que tot 
escolà fa. Hi van participar una seixantena de nois i 
noies que duen aquesta tasca a terme a les seves 
parròquies. Va ser una jornada molt intensa. 


En aquesta trobada hi va haver diferents tallers 
(encens, llibres litúrgics, vestimentes sagrades, temps 
litúrgics) en què es presentava, d'una manera atractiva 
i educadora, quin és el significat de les diferents 
tasques que un escolà ha de realitzar. Els nois que hi 
van participar van posar molt interès en els diferents 
tallers i s'ho van passar molt bé. 


Com a esdeveniment central de la jornada, es va cele- 
brar l'Eucaristia, concelebrada pels diferents mossens 
que hi havien portat els escolans de les seves 
parròquies. Després, van compartir el dinar al claustre 
del Seminari menor. Hem d'agrair molt als seminaris- 
tes majors i menors la seva col-laboració, sense la 

Trobada d'escolans 


qual no hauria estat pas possible que es dugués a 
terme aquesta trobada. 


Últim trimestre 


Ja ens trobem a l'últim trimestre i podem dir que 
aquest any ha estat ple de gràcia. A les trobades del 
Seminari menor obert hi hem anat seguint les petja- 
des dels diferents personatges de la Sagrada Escriptu- 
ra (Abraham, Moisès, David, Jeremies) amb un to 
vocacional envers el sacerdoci. Agraim a les 
parròquies que ens han acollit de fer aquestes troba- 
des i, als seus rectors, d'haver estat molt atents amb 
els nois que hi participen. 


Ara, ens estem preparant per a les convivències, que, 
enguany, tindran lloc des del 2 fins al 5 de juliol a 
Begues. Tots els nois que col-laboren com escolans a 
les parròquies estan convidats a participar-hi. Ens 
posem sota la protecció de la Mare de Déu a fi de 
poder continuar treballant a la vinya del Senyor. 


Per terres gironines 


Dijous, 7 de la tarda: la furgoneta 
del Seminari (aquest cop, la grua 
no) arriba a Diputació, 231. Darre- 
re, 3 dies intensos. Dimarts, amb 
puntualitat més anglesa que 
hispànica, sortírem a les 8:45 en 
direcció a Girona. Primera parada: 
Seminari de Girona. Allà ens rebé 
el rector, mossèn Jordi Font. Sense 
gaire temps per a presentacions, 
anàrem cap a la catedral gironina: 
extensa explicació d'un guia, fill 
dels campaners. Això sí, no ens va 
convèncer d'asseure'ns a la cadira 
de Carlemany (tots som molt 
prudents). Dinar al Seminari i 
visita del mateix, en què vam 
gaudir, al terrat, d'una panoràmica 
privilegiada de la ciutat. A conti- 
nuació, visita de la basílica de 
Sant Feliu de Girona i Eucaristia al 
monestir de Sant Daniel després 
d'haver-lo visitat. Sopar al Semi- 
nari, relat vocacional de tots els 
qui hi érem (algun de més llarg 
que l'altre) i a dormiri 

Segona parada: dimecres, Sant 
Pere de Rodes. A les 8, ens 
trobàrem a la capella per a les 
laudes. Esmorzar i cap al monestir 
benedictí. Visita guiada a càrrec 
de mossèn Serra i audiovisual 
posterior sobre la història de 
l'indret. Com que anàvem sobrats 


de forces, vam 
decidir pujar a 
peu una mica per 
contemplar — les 
vistes, però no 
vam comptar 
amb la interven- 
ció de la boira. 
Per a refer-nos, 
vam anar a dinar 
a prop de 
Garriguella. Bon £ 
menjar i millor / 
sobretaula 
gràcies a mossèn LL 
Serra. Tot seguit, H 
visita de Roses, 
amb celebració 
de l'Eucaristia a 
la parròquia de 
Santa Maria i 
posterior passeja- 
da per la platja 
(per a un mares- 
menc —això és vel millori). 
Finalment, de nou cap a Girona: 
sopar al Seminari i passeig pel 
centre de la ciutat amenitzat per 
un deliciós gelat i per la visita a la 
lleona de la ciutat amb petó inclòs 
(a la lleona, és clan. Cap al 
Seminari i a dormiri 

Tercera parada: Girona un altre 
cop. Laudes i Eucaristia a les 8 al 


Seminari, esmorzar i visita de la 
parròquia de Sant Josep a càrrec 
del rector. A continuació, visita a 
la Casa Carles, seu de la cúria 
diocesana, de la mà de la Maria 
Teresa, cancellera del bisbat. Va 
ser una visita realment interessant 
perquè vam poder conèixer, de 
primera mà, el funcionament 
intern i administratiu d'un bisbat. 
Cap a les 12, el bisbe Francesc 
Pardo ens va rebre molt amable- 
ment i ens va fer cinc cèntims 
sobre la situació del bisbat i la 
tasca d'un bisbe. Sens dubte, un 
trobament molt interessantl Dinar 
al Seminari de Girona i a desfer el 
camí fins al Seminari de Barcelo- 
na, posant fi a 3 intensos i profi- 
tosos dies. 


Javier Alonso Menjón 
CURS PROPEDÈUTIC 

Vida del Seminari 


Testimoni sobre l'Església a Cuba 


El 13 de febrer, vam tenir ocasió d'assistir al testimoni 
que ens va oferir Alberto Reyes, sacerdot cubà, sobre 
l'Església al seu país. La trobada tingué lloc al Seminari 
Interdiocesà. El pare Alberto ens va parlar en primer 
lloc del context històric i polític dels darrers cinquanta 
anys per tal d'entendre la societat cubana i el paper 
que l'Església catòlica hi representa. 


Fins a la dècada dels noranta, un catòlic no podia acce- 
dir a llocs de treball que tinguessin relació amb les 
humanitats, la història, la filosofia o la psicologia. 
Durant molt de temps l'Església va viure una etapa de 
silenci, de menyspreu per part del règim cubà. Quan el 
règim va començar a manifestar mostres de feblesa, 
l'Església va passar a l'etapa de la presència, és a dir, 
a fer-se present en tots els àmbits de la vida pública en 
què pogués fer-ho. En aquesta etapa, l'Església va 


Testimoni d'IEME. La missió a 


El passat dia 28 de març, vam tenir l'oportunitat 
d'apropar-nos a la realitat de la missió espanyola a 
Zimbabvve (sud d'Àfrica) a través d'un documental i 
posterior col-loqui presentat pel pare Nemesio, missio- 
ner a Zimbabvve i membre de l'Institut Espanyol de 
Missions Estrangeres (IEME). Ens presentà un docu- 
mental on poguérem prendre consciència com és la 
vida i com celebren la fe en aquestes terres tan llunya- 
nes i diferents de les nostres contrades. 


Dandana és una zona rural a on la gent viu en cabanes 
i dorm a terra, ja que hi manca de tot (no hi ha aigua 
corrent, ni llum, ni gas, ni telèfon) i la pobresa més 
absoluta hi sura per tot arreu acompanyada de tot 
tipus de malalties (sida, malària, còlera i d'altres). El 
plat de menjar més típic i principal és una pasta feta 
amb farina, aigua i blat que es menja amb la mà dreta, 
perquè els coberts són inexistents i la mà esquerra es 
reserva per a la neteja personal. L'esperança de vida 
volta els 33 anys i, per tant, hi ha gran quantitat 
d'orfes. És un país empobrit per la corrupció política, la 
crisi, la fam, la violència, la hiperinflació. I, malgrat tot 
això, s'hi viu en joiosa esperança. 


Hi ha una gran barreja de cultures: grups cristians, 
sectes diverses i musulmans. Les celebracions són 
d'allò més animades, quasi bé tot ho fan ballant i 
cantant amb un entusiasme desbordant. A les ofrenes 
tant t'hi poden portar una gallina, com sabó, com un 
menjar cuinat, i ho porten tot ballant. Hi ha un gran 
respecte envers els avantpassats i, als funerals, es 
demana que la gent formuli les pregàries en la llengua 
del difunt. És gent acollidora i afable que, malgrat la 


22 portalobert (DB 


guanyar molt de reconeixement social i credibilitat 
davant el poble. Finalment, tot i ser fortament contro- 
lada, l'Església cubana començà a ser missionera, a 
evangelitzar la seva gent i a anunciar Jesucrist. 


En acabar, el pare Alberto ens va donar tres recomana- 
cions a tenir en compte en l'exercici del nostre ministe- 
ri. La primera és gaudir de la fe, la segona presentar 
Jesucrist amb claredat i la tercera no avergonyir-nos 
d'Ell. 


Mn. Miquel Ramón 
FORMADOR 


————: 


ma 


UN MOMENT DEL TESTIMONI H i 


seva precarietat, té una generositat sobreixent. Els 
missioners hi són ben rebuts, perquè la percepció 
general és que l'Església de Roma fa bones obres. Els 
bisbes negres generalment estan mancats de recursos. 


Melcior Trèmols 
ISCREB 


Amics del Seminari e 


Mn. Xavier Morlans 


AVUI TENIM EL GOIG DE PODER ENTREVISTAR MN. XAVIER MORLANS MOLINA, CAPELLÀ DE LA DIÒCESI DE BARCELONA. ACTU- 
ALMENT ÉS PROFESSOR DE TEOLOGIA FONAMENTAL A LA FACULTAT DE TEOLOGIA DE CATALUNYA. RECENTMENT HA ESTAT 
NOMENAT CONSULTOR DEL PONTIFICI CONSELL PER A LA NOVA EVANGELITZACIÓ, PRESIDIT PER MONS. RINO FISICHELLA. 


Ens agradaria conèixer la seva relació passada i 
present amb el nostre Seminari, que digués alguna 
experiència concreta que pugui descriure aquesta 
relació amb el Seminari. 

Vaig entrar l'octubre del 1959, amb deu anys, al 
Seminari menor de la Conreria. La meva generació 
era filla de famílies catòliques de la postguerra, 
vàrem ser una generació a qui la fe va arribar a 
través de la relació amb la parròquia, fent-hi 
d'escolà, resant-hi el rosari, i amb el fet d'estar prop 
del capellà. Vaig ser, durant set anys, al Seminari 
menor i va ser aleshores, que vaig passar al Seminari 
major, pel gener del 1967. El nostre curs va estrenar 
la residència de la Sagrera. Un cop ordenat, vaig anar 
a Roma dos anys, a fer-hi el doctorat. Recordo 
l'Evangeli que es va editar a Montserrat l'any 1962 i 
el moment quan el vàrem poder tenir a la mà. També 
recordo la litúrgia, que, al Seminari, cuidàvem molt. 


Vostè, actualment, és professor a la Facultat de 
Teologia de Catalunya, l'encarregada de formar, 
acadèmicament, els qui s'hi estan preparant per ser 
preveres, cosa que constitueix una gran responsabi- 
litat. Què ens en podria dir2 

Vaig començar, l'any 1981, ajudant-hi el professor 
d'Antropologia Teològica i va Ser a l'any 1991, que 
em van encomanar l'assignatura de Teologia Fona- 
mental l, que és, bàsicament, aquella a què m'he 
dedicat més. Crec que és una gran responsabilitat, 
perquè és 

una assignatura per a començar, per a "obrir carpe- 
tes". 


Recentment, vostè ha estat nomenat consultor del 


pontifici consell per a la promoció de la nova Evan- 
gelització: què vol dir, exactament, això2 él què vol 
dir, per a vostè, com a capellà i per a la diòcesi de 
Barcelona2 

No és ben bé nova, és tan sols l'adaptació a aquests 
nous canvis, a l'exaltació del jo desvinculat de 
l'Església i d'altres àmbits, com la família. Els canvis 
són grans i hem de trobar la manera de parlar amb 
aquest nou tipus de persona. Són reptes nous. Hem 
de parlar de Jesús amb normalitat. El fet que m'hagin 
fet consultor consisteix en un reconeixement general 
de tots els capellans de Barcelona i Catalunya quant 
a la feina feta ja des del Concili Provincial Tarraco- 
nense a l'any 1995. Ho visc en la qualitat d'algú que 
representa el col-lectiu de tots els preveres de Barce- 
lona. 


Per anar acabant, pensant en un seminarista, évostè 
què li diria sobre la nova Evangelització2 

Doncs mira, jo us diria tres coses: primera, tenir una 
relació viva i activa amb Jesucrist a través de la 
pregària, segona, estudiar molt, ja que l'estudi és 
una manera d'evangelitzar, i tercera, us heu de 
preparar per a ser homes de la paraula de la comuni- 
cació, de la Paraula de Déu transmesa a través d'una 
paraula humana. 


Esteve Puig 
1R FILOSOFIA 

